Diari Oficial de la Generalitat Valenciana


Sumari del DOGV 9512, del 16-01-2023 (2022/13052)

RESOLUCIÓ de 29 de desembre de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 6 del programa 412.2, Prestacions assistencials, farmacèutiques i complementàries al capítol 4 en les línies de transferències T0320, T0321, T1319 i T1910 del mateix programa, de la Conselleria de Sanitat Universal i Salut Pública, per import global de 7.150.851,72 euros (expedient 10.039/22-263).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/13608


Data del document
:   29-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de desembre de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 6 del programa 412.2, Prestacions assistencials, farmacèutiques i complementàries al capítol 4 en les línies de transferències T0320, T0321, T1319 i T1910 del mateix programa, de la Conselleria de Sanitat Universal i Salut Pública, per import global de 7.150.851,72 euros (expedient 10.039/22-263). [2022/13291]  
En la Conselleria de Sanitat Universal i Salut Pública, en l'annex de transferències i subvencions corrents del programa 412.2, «Prestacions assistencials, farmacèutiques i complementàries», es troben les línies de transferències T0321, «Ajudes desplaçaments», T0320, «Ajudes pròtesis i vehicles per a persones discapacitades», T1319, «Reintegrament de despeses», en el subprograma 412.27, Prestacions externes complementàries, i la línia de transferència T1910, «Reintegrament de despeses per assistència quirúrgica», en el subprograma 412.24, Prestacions externes.  
L'esmentada conselleria proposa incrementar la dotació d'aquestes per un import total de 7.150.851,72 euros, amb la finalitat d'atendre tant les despeses derivades del funcionament ordinari d'aquestes línies com les despeses derivades de factures pendents de pagament d'exercicis anteriors, com també les obligacions pendents d'atendre abans de la fi de l'exercici relatives al reintegrament de despeses per assistència sanitària i al Pla de xoc.  
Per a finançar les esmentades necessitats, la Conselleria de Sanitat Universal i Salut Pública proposa la seua realització a càrrec de disponibilitats del capítol 6 del mateix programa pressupostari 412.2, subprograma 412.22, Assistència sanitària, per l'esmentat import de 7.150.851,72 euros, crèdit que no es troba vinculat a compromisos pendents ni a finançament condicionat, ni s'executarà durant el que resta d'exercici.  
Si bé la transferència implica una minoració en crèdits d'operacions de capital per a finançar despesa corrent, considerant que es tracta de despesa destinada a la prestació de serveis públics fonamentals recollits en l'article 15 de l'LOFCA, aquesta s'ajusta al que es preveu en l'article 49 de la Llei 1/2015, d'hisenda pública, del sector públic instrumental i de subvencions, atés que li és aplicable l'excepció prevista en l'apartat 1.c.  
Per tant, i d'acord amb el que es disposa en l'apartat 1.c de l'article 49 de la Llei 1/2015, d'hisenda pública, del sector públic instrumental i de subvencions, i en els articles 21 i 24 de la Llei 8/2021, de pressupostos de la Generalitat per a l'exercici 2022, el conseller d'Hisenda i Model Econòmic adopta la següent resolució:  
  
Primer  
Autoritzar la minoració de crèdits en l'aplicació pressupostària 74.99.15.203.83.6, per un import de 7.150.851,72 euros.  
  
Segon  
Autoritzar l'increment de crèdit en les aplicacions i pels imports següents:  
  
Aplicació Import  
44.18.63.494.76.3 4.681.699,18  
39.59.14.072.56.2 2.469.152,54  
Total 7.150.851,72  
  
  
Tercer  
Com a conseqüència de l'apartat anterior, s'autoritza l'increment en les línies de transferències del capítol 4, del programa 412.2 Prestacions assistencials, farmacèutiques i complementàries, pels imports que s'indiquen a continuació:  
  
Codi Denominació Dotació anterior Modificació alta/baixa Dotació actual  
T1910 Reintegrament de despeses per assistència quirúrgica. 59.499.163,16 4.681.699,18 26.716.580,34  
T0320 Ajudes pròtesi i vehicles per a persones discapacitades. 03.903.166,00 28.000,00 46.250.743,00  
T0321 Ajudes desplaçaments. 7.400.000,00 2.418.152,54 9.818.152,54  
T1319 Reintegrament de despeses. 1.500.000,00 23.000,00 1.523.000,00  
 Total 7.150.851,72   
  
  
València, 29 de desembre de 2022.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.